iraklixyz/georgian-wikipedia-cleaned huggingface dataset:
Sysyphus

„“ (სიზიფე) — რიჩარდ რაიტის ინსტრუმენტალი ინგლისური პროგრესული როკ-ჯგუფ პინკ ფლოიდის ალბომზე . კომპოზიციის სამუშაო სახელწოდება იყო „ “.

ისტორია
კომპოზიცია აგებულია კორინთის დამპყრობელი მეფე სიზიფეზე, რომელიც დასჯილი იყო და საიქიოში იძულებული გახდა, უზარმაზარი ლოდი ეთრია მთის მწვერვალზე.

მოგვიანებით რიჩარდ რაიტი აღიარებდა, რომ ამ პიესით შეძლო საკუთარი მუსიკისადმი დამოკიდებულების განსაზღვრა.

„“-ში მელოტრონზე დავუკარი, სპეციალური ეფექტებისთვის ვიყენებდი, ისევე, როგორც სიმებიანების და ბასის პარტიებისთვის. საკუთარ კომპოზიციებში ყველამ თავად დაუკრა. ვფიქრობდი, რომ კარგი ექსპერიმენტი იქნებოდა და დამეხმარა. მაგრამ როჯერი ფიქრობს, რომ ერთად მუშაობით უკეთესს მივიღებდით.

კომპოზიცია ჩანაწერსა და ალბომის ბუკლეტზე ოთხ ნაწილად იყოფა.

ნაწილები
ნაწილი 1
მელოდიური ჯაზური იმპროვიზაცია. ორკესტრის ბნელ ჟღერადობას, რომელიც შექმნილია მელოტრონის დახმარებით, ენაცვლება ჯაზური ფორტეპიანო.

ნაწილი 2
დისონანსური ხმებით შექმნილი კოლაჟი.

ნაწილი 3
მთლიანად ექსპერიმენტული ნაწილი. მელოტრონის ხმების, -ს ორგანის, ფრინველების ხმების, გონგისა და გიტარის ჟღერადობა.

ნაწილი 4
ჩიტების ჭიკჭიკი, რაიტის მელოტრონი და პირველი ნაწილის რეპრიზა, როგორც პიესის დასასრული.

საკონცერტო ვერსიები
ნომერი კონცერტებზე მხოლოდ ოთხჯერ შესრულდა. 1970 წლის თებერვალში ჯგუფმა იგი დაუკრა ბირმინგემის ტაუნ-ჰოლში - მხოლოდ იმიტომ, რომ ამ დროს სადღაც გაქრა სატვირთო მანქანა ძირითადი აპარატურით. კომპოზიციის ფინალში, უოტერსი საუბრობდა შოტლანდიელი პიქტების დიალექტზე (რაც აღებული იყო „ “-იდან).
ნინოწმინდის მუნიციპალიტეტის გერბი

ნინოწმინდის მუნიციპალიტეტის გერბი — ნინოწმინდის მუნიციპალიტეტის სახელმწიფო სიმბოლო დროშასთან ერთად. მიღებულია ნინოწმინდის მუნიციპალიტეტის საკრებულოს მიერ.

აღწერილობა
გერბის ფარის პორფირის (ძოწის) ველზე გამოსახულია წმინდა ნინოს ოქროს ჯვარი, რომელსაც ქვემოთ და ორივე გვერდზე შემოყვება ოქროს ვაზი ფოთლებით.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია დევიზი — „ნინოწმინდა“.
ასპინძის მუნიციპალიტეტის დროშა

ასპინძის მუნიციპალიტეტის დროშა — ასპინძის მუნიციპალიტეტის სიმბოლო გერბთან ერთად. მიღებულია ასპინძის მუნიციპალიტეტის საკრებულოს მიერ.

აღწერილობა
დროშის ყვითელ ველზე ცენტრში მოთავსებულ მართკუთხედის მეწამულ ველზე გამოსახულია სამეფო ოქროს გვირგვინი. მეწამულ მართკუთხედს გარშემო შემოყვება 8 მეწამული ჯვარი.

დროშის პროპორციაა 2:3.
სენაკის მუნიციპალიტეტის დროშა

სენაკის მუნიციპალიტეტის დროშა — სენაკის მუნიციპალიტეტის სახელმწიფო სიმბოლო გერბთან ერთად. მიღებულია სენაკის მუნიციპალიტეტის საკრებულოს მიერ, 2011 წლის 27 მაისს, № 29 დადგენილებით.

აღწერილობა
დროშა ჰორიზონტალურადაა გაყოფილი ორ ნაწილად. ზედა ნაწილი ლურჯი ფერისაა, ქვედა მწვანე. ლურჯსა და მწვანე ნაწილებში დროშის ტარიდან შეჭრილია სამკუთხედი თეთრი ველით, რომლის ცენტრში გამოსახულია მეწამული ჯვარი.

დროშის პროპორციაა 2:3.
სენაკის მუნიციპალიტეტის გერბი

სენაკის მუნიციპალიტეტის გერბი — სენაკის მუნიციპალიტეტის სახელმწიფო სიმბოლო დროშასთან ერთად. მიღებულია სენაკის მუნიციპალიტეტის საკრებულოს მიერ.

აღწერილობა
გერბის ფარი სამად არის გაყოფილი — მარჯვნიდან და მარცხნიდან ნახევრად, ირიბად, ქონგურისებურადაა გადაკვეთილი, ქვემოთ კი გაკვეთილი.
 ნაწილი — ვერცხლის ველზე მეწამული ჯვარი.
 ნაწილი — წარმოადგენს მწვანე ველს.
 ნაწილი — ლურჯ ველს.
მწვანე და ლურჯი ველების ცენტრში მოთავსებულია ოქროს ხოხობი, ქვემოთ კი კვეთს შემცირებული სამი ვერცხლის სარტყელი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-ლურჯი ბაფთა, რომლის ვერცხლის ველზე შავად ჩაწერილია დევიზი — „სენაკი“.
ხობის მუნიციპალიტეტის გერბი

ხობის მუნიციპალიტეტის გერბი — ხობის მუნიციპალიტეტის სახელმწიფო სიმბოლო დროშასთან ერთად. მიღებულია ხობის მუნიციპალიტეტის საკრებულოს მიერ.

აღწერილობა
გერბი წარმოადგენს ჰერალდიკურ ფარს, რომელიც გაკვეთილია და იყოფა 2 ნაწილად. პირველ ნაწილს უჭირავს ფარის 2/3, ხოლო მეორე ნაწილს – ფარის 1/3.
 ნაწილი — წარმოადგენს ვერცხლის ველს, რომლის ცენტრში მოთავსებულია ლურჯი მცირე ფარი. მცირე ფარის ლურჯ ველზე გამოსახულია წმინდა მარიამ ღვთისმშობლის ვერცხლის კვართი.
 ნაწილი — წარმოადგენს ლურჯ ტალღოვან ველს, რომლის ზედა ნაწილი გადაკვეთილია ვერცხლის ორი ტალღოვანი სარტყელით.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია დევიზის ვერცხლ-ლურჯი ბაფთა, რომლის ვერცხლის ველზე შავით ჩაწერილია დევიზი — „ხობი“.
ხობის მუნიციპალიტეტის დროშა

ხობის მუნიციპალიტეტის დროშა — ხობის მუნიციპალიტეტის სახელმწიფო სიმბოლო გერბთან ერთად. მიღებულია ხობის მუნიციპალიტეტის საკრებულოს მიერ.

აღწერილობა
დროშა წარმოადგენს მართკუთხედის ფორმის ქსოვილს, რომელიც ჰორიზონტალურად არის გაყოფილი ორ ნაწილად — თეთრ და ლურჯ ველებად. პირველ ნაწილს უჭირავს დროშის 2/3, მეორე ნაწილს — დროშის 1/3.
პირველ ნაწილში თეთრ ველზე, ცენტრში, მოთავსებულია ლურჯი მცირე ფარი. მცირე ფარის ლურჯ ველზე გამოსახულია წმინდა მარიამ ღვთისმშობლის თეთრი კვართი.
მეორე ნაწილი წარმოადგენს ლურჯ ველს.

დროშის პროპორციაა - 2/3.
კოლონიზაცია

კოლონიზაცია — საკუთარი ქვეყნის უშენი განაპირა მიწების დასახლებისა და სამეურნეო ათვისების პროცესი. აგრეთვე ეს არის უპირატესად მიწათმოქმედებასთან დაკავშირებული ახალშენების დაარსება საკუთარი ქვეყნის ფარგლებს გარეთ.

 საუკუნის ბიოგეოგრაფების მიერ „კოლონიზაცია“ ასევე განისაზღვრა, როგორც ფრინველების, ბაქტერიებისა თუ მცენარეთა აქტიურობა.
წყალტუბოს მუნიციპალიტეტის გერბი

წყალტუბოს მუნიციპალიტეტის გერბი — წყალტუბოს მუნიციპალიტეტის სახელმწიფო სიმბოლო დროშასთან ერთად. მიღებულია წყალტუბოს მუნიციპალიტეტის საკრებულოს მიერ.

აღწერილობა
გერბის ფარი გაკვეთილია და გადაკვეთილი, იყოფა ოთხ ნაწილად.
 ნაწილი — მწვანე ველზე ექვს-კოშკიანი ქონგურებიანი ოქროს ციხე-სიმაგრე, რომელზეც აღმართულია ოქროს ტარიანი ვერცხლის ხორუგვი. ხორუგვზე გამოსახულია მეფე თამარის მეწამული ხელრთვა.
 და ნაწილი — ლაჟვარდის ველზე ვერცხლის შადრევანი ოქროს სამი წყაროთი.
 ნაწილი — მწვანე ველზე ოქროს დინოზავრი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავად ჩაწერილია დევიზი — „წყალტუბო“.
წყალტუბოს მუნიციპალიტეტის დროშა

წყალტუბოს მუნიციპალიტეტის დროშა — წყალტუბოს მუნიციპალიტეტის სახელმწიფო სიმბოლო გერბთან ერთად. მიღებულია წყალტუბოს მუნიციპალიტეტის საკრებულოს მიერ.

აღწერილობა
დროშა იყოფა ოთხ ნაწილად. და ნაწილი წარმოადგენს მწვანე ველს. და ნაწილი — ლაჟვარდის ველს. დროშის ცენტრში მოთავსებულია ე.წ. „ფრანგული“ ფარი – ვერცხლის ველზე მეფე თამარის მეწამული ხელრთვა.

დროშის პროპორციაა 2:3.
ხარაგაულის მუნიციპალიტეტის გერბი

ხარაგაულის მუნიციპალიტეტის გერბი — ხარაგაულის მუნიციპალიტეტის სიმბოლო დროშასთან ერთად. მიღებულია ხარაგაულის მუნიციპალიტეტის საკრებულოს მიერ.

აღწერილობა
გერბის ფარი გაკვეთილია და იყოფა 2 ნაწილად.
 ნაწილი წარმოადგენს მწვანე ველს.
 ნაწილი ვერცხლის ველს.
ფარის მწვანე ველზე სიმბოლურად გამოსახულია ორი ვერცხლის მთა — მარჯვენა მთის 1/4, ხოლო მარცხენა მთის 1/2. ფარის ვერცხლის ველზე სიმბოლურად გამოსახულია ორი მწვანე მთა — მარჯვენა მთის 1/2, ხოლო მარცხენა მთის 1/4. ფარის მწვანე ველის თავში გამოსახულია სამი შემცირებული ვერცხლის სარტყელი, ხოლო ფარის ვერცხლის ველის თავში გამოსახულია სამი შემცირებული მწვანე სარტყელი. მწვანე ველზე გამოსახულ ვერცხლის მთებს ძირში გადაკვეთავს სამი შემცირებული მწვანე სარტყელი, ხოლო ვერცხლის გამოსახულ მწვანე მთებს ძირში გადაკვეთავს სამი შემცირებული ვერცხლის სარტყელი.

ფარის ცენტრში მოთავსებულია მცირე ფარი, რომელიც გაკვეთილია და იყოფა ორ ველად — მწვანე და ვერცხლის ველებად. მცირე ფარის ცენტრში გამოსახულია ვერცხლ-მწვანე ჯვარი (ე.წ. „ლათინური“ ჯვრის ფორმის). მწვანე ველზე ჯვრის მარჯვენა მკლავი ვერცხლისაა, ხოლო ვერცხლის ველზე ჯვრის მარცხენა მკლავი _ მწვანე. ჯვრის მკლავებს შორის გამოსახულია ოთხი მცირე ზომის ჯვარი. ზედა ჯვრები წარმოადგენენ ე.წ. „ბერძნულ“ ჯვრებს, ხოლო ქვედა — ე.წ. „ლათინურ“ ჯვრებს. მწვანე ველზე გამოსახული მცირე ჯვრები ვერცხლისაა, ხოლო ვერცხლის ველზე გამოსახული მცირე ჯვრები — მწვანე.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით. ფარს ქვემოთ მოთავსებულია გერბის დევიზის ვერცხლ-მწვანე ბაფთა, რომლის ვერცხლის ველზე შავით ჩაწერილია გერბის დევიზი — „ხარაგაული“.
ხარაგაულის მუნიციპალიტეტის დროშა

ხარაგაულის მუნიციპალიტეტის დროშა — ხარაგაულის მუნიციპალიტეტის სიმბოლო გერბთან ერთად. მიღებულია ხარაგაულის მუნიციპალიტეტის საკრებულოს მიერ.

აღწერილობა
დროშა ვერტიკალურადაა გაყოფილი ორ ნაწილად — მწვანე და თეთრ ველებად.

დროშის ცენტრში გამოსახულია ვერცხლ-მწვანე ჯვარი (ე.წ. „ლათინური“ ჯვრის ფორმის). მწვანე ველზე ჯვრის მარჯვენა მკლავი თეთრია, ხოლო თეთრ ველზე ჯვრის მარცხენა მკლავი — მწვანე. ჯვრის მკლავებს შორის გამოსახულია ოთხი მცირე ზომის ჯვარი. ზედა ჯვრები წარმოადგენენ ე.წ. „ბერძნულ“ ჯვრებს, ხოლო ქვედა — ე.წ. „ლათინურ“ ჯვრებს. მწვანე ველზე გამოსახული მცირე ჯვრები თეთრია, ხოლო თეთრ ველზე გამოსახული მცირე ჯვრები — მწვანე.

დროშის პროპორციაა 2:3.
ლენტეხის მუნიციპალიტეტის გერბი

ლენტეხის მუნიციპალიტეტის გერბი — ლენტეხის მუნიციპალიტეტის სახელმწიფო სიმბოლო დროშასთან ერთად. მიღებულია ლენტეხის მუნიციპალიტეტის საკრებულოს მიერ.

აღწერილობა
გერბის ფარი გადაკვეთილია მრუდედ-ტეხილად, ხოლო ზედა მხარე გაკვეთილია და ამრიგად იყოფა სამ ნაწილად.
 ნაწილი — ვერცხლის ველზე შავი აღჭურვილი დათვი (ეშვები, ენა, ბრჭყალები წითელია).
 ნაწილი — ლაჟვარდოვან ველზე სამი ოთხსხივიანი ოქროს ვარსკვლავი.
 ნაწილი — ზურმუხტოვან ველზე ოქროს ტახტი, რომლის ზემოთ მოთავსებულია სვანური ვერცხლის ქუდი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-ლაჟვარდოვანი ბაფთა, რომლის ვერცხლის ველზე შავად ჩაწერილია დევიზი „ლენტეხი“.
ლენტეხის მუნიციპალიტეტის დროშა

ლენტეხის მუნიციპალიტეტის დროშა — ლენტეხის მუნიციპალიტეტის სახელმწიფო სიმბოლო გერბთან ერთად. მიღებულია დაბა ლენტეხის საკრებულოს მიერ.

აღწერილობა
დროშა ვერტიკალურად არის გაყოფილი ორ ნაწილად.
 ნაწილი — ლაჟვარდოვან ველზე სამი ოთხსხივიანი ოქროს ვარსკვლავი.
 ნაწილი — წარმოადგენს ზურმუხტოვან ველს.

დროშის პროპორციაა 2:3.
ხულოს მუნიციპალიტეტის გერბი

ხულოს მუნიციპალიტეტის გერბი — ხულოს მუნიციპალიტეტის სახელმწიფო სიმბოლო დროშასთან ერთად. მიღებულია ხულოს მუნიციპალიტეტის საკრებულოს მიერ.

აღწერილობა
გერბის ფარი გაკვეთილია და იყოფა მწვანე და მეწამულ ველებად. გერბის ფარის ზედა ნაწილს კვეთს კუთხოვანი ვერცხლის სარტყელი, ხოლო ქვემოთ მოთავსებულია ოქროს გორაზე შემომდგარი ერთ კოშკიანი ოქროს ციხე-სიმაგრე, რომლის ქონგურებზე, კოშკის ორივე მხარეს აღმართულია 2 დროშა — მარჯვენა დროშა ტარით მარცხნივ, მარცხენა დროშა ტარით მარჯვნივ. მარჯვენა დროშაზე ჰოროზონტალურადაა გამოსახული მეწამული მახვილი თანმხლები ორი მეწამული ვარსკვლავით ვერცხლის ველზე. მეწამული მახვილის პირი მიმართულია მარჯვნივ; მარცხენა დროშაზე — სამი ვერცხლის სარტყელი ლურჯ ველზე.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავად ჩაწერილია გერბის დევიზი — „ხულო“.
ხულოს მუნიციპალიტეტის დროშა

ხულოს მუნიციპალიტეტის დროშა — ხულოს მუნიციპალიტეტის სახელმწიფო სიმბოლო გერბთან ერთად. მიღებულია ხულოს მუნიციპალიტეტის საკრებულოს მიერ.

აღწერილობა
დროშა ვერტიკალურად არის გაყოფილი მწვანე და მეწამულ ველებად. დროშის ცენტრში გამოსახულია ჰერალდიკური ფარი, რომელიც გაკვეთილია და იყოფა ვერცხლის და ლურჯ ველებად. ვერცხლის ველზე გამოსახულია მეწამული პირით ზემოთ აღმართული მახვილი, თანმხლები ორი მეწამული ვარსკვლავით. ლურჯ ველს კვეთს სამი ვერცხლის სარტყელი.

დროშის პროპორციაა 2:3.
თიანეთის მუნიციპალიტეტის გერბი

თიანეთის მუნიციპალიტეტის გერბი — თიანეთის მუნიციპალიტეტის სახელმწიფო სიმბოლო დროშასთან ერთად. მიღებულია თიანეთის მუნიციპალიტეტის საკრებულოს მიერ.

აღწერილობა
გერბის ფარი გაკვეთილია და იყოფა 2 ნაწილად.
 ნაწილი — მეწამულ ველზე გამოსახულია ოქროს ჯვარი, რომლის მკლავები ბოლოში ფართოვდება, ხოლო მკლავებს შორის მოთავსებულია ცხრასხივიანი მზის ოთხი სიმბოლო.
 ნაწილი — მწვანე ველზე ოქროს ჯაჭვზე ჩამოკიდებული ოქროს მუხა; ჯაჭვის ზედა ნაწილი ეხება ფარის ზედა კიდეს. გერბის ფარის მეწამულ და მწვანე ველის ქვედა ნაწილს გადაკვეთს ვერცხლის სამი შემცირებული სარტყელი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „თიანეთი“.
მაქსიმე ქვილითაია

მაქსიმე ქვილითაია (დ. 16 სექტემბერი, 1985) — ქართველი ფეხბურთელი, თამაშობდა მეკარის პოზიციაზე. არის საქართველოს ჩემპიონი (2017), საქართველოს თასის (2016, 2018) და სუპერთასის (2017/2018, 2019) ორ-ორგზის გამარჯვებული.

ტიტულები
საქართველოს თასის ფინალისტი (3): 2010/11, 2017, 2021
საქართველოს თასის გამარჯვებული (2): 2016, 2018
საქართველოს სუპერ თასის გამარჯვებული (2): 2017/2018, 2019
საქართველოს სუპერ თასის ფინალისტი (2): 2014/2015, 2016/2017
სევასტი თოდუა

სევასტი თოდუა (13 მაისი 1976, აბაშა) — ქართველი ფეხბურთელი, ამჟამად ვანის სულორის ცენტრალური მცველი.

კარიერა
ფეხბურთის თამაში 13 წლის ასაკში სამტრედიის ბავშვთა საფეხბურთო სკოლაში დაიწყო. შემდეგ იყო არეული ქვეყანა, ფინანსური გაჭირვება და 15 წლის ასაკში იძულებული გახდა მშობლიურ სოფელ მარანში დაბრუნებულიყო. 6 წლის შემდეგ, 21 წლისამ ისევ „სამტრედიაში“ დაბრუნება გადაწყვიტა. გუნდი უმაღლესი ლიგიდან ახალგამოვარდნილი იყო და სევასტისთან ერთად დაუბრუნდა ელიტლიგას. 1999 წელს გადავიდა „ვიტ ჯორჯიაში“ და პირველი მატჩები ჩაატარა ევროტურნირებზე. 23 წლის ასაკში ეროვნულ ნაკრებში გამოიძახეს, მისი სადებიუტო მატჩი 2000 წლის 26 აპრილს სომხეთის წინააღმდეგ შედგა, თოდუამ შეუცვლელად ითამაშა. თოდუას მთელი კარიერა ქართულ გუნდებში აქვს გატარებული, გარდა 2002 წლისა, როდესაც რუსულ „ურალანში“ ირიცხებოდა. სხვადასხვა წლებში გამოდიოდა მრავალ ქართულ კლუბში, რომლებთან ერთადაც უმაღლეს ლიგაში ჩატარებული აქვს 400 მატჩზე მეტი, აქედან ყველაზე მეტი, 130 მატჩზე მეტი ქუთაისის „ტორპედოს“ მაისურით, ამ მატჩების ნახევარზე მეტში, კი მას კაპიტნის სამკლავური ეკეთა. 2012 წლის დასაწყისში, მას „ტორპედოში“ გაცილება მოუწყვეს, თუმცა მან კარიერის გაგრძელება გადაწყვიტა. 2 წლის შემდეგ 2014 წელს იგი რევაზ ძოძუაშვილის მიიწვევით ისევ დაბრუნდა „ტორპედოში“, სადაც გატარებული ნახევარი სეზონის შემდეგ ვანის სულორს მიაშურა.

ტიტულები
საქართველოს ჩემპიონატი
ჩემპიონი (2): 2002–03,
ვიცე-ჩემპიონი (2): 1889–90, 1894–95, 1901–02, 1904–05, 1908–09, 1911–12, 1985–86
საქართველოს თასი
გამარჯვებული (2): 1906, 1933, 1966, 1984, 1995
ფინალისტი (6): 1893, 1897, 1907, 1968, 1985, 1986, 1989, 2009
საქართველოს სუპერთასი
გამარჯვებული (3): 1928, 1932, 1963, 1970, 1984, 1985, 1986, 1987, 1995
ფინალისტი (5): 1933, 1966
გიორგი გურული

გიორგი გურული (დ. 31 ივლისი, 1988, ქუთაისი) — ქართველი ფეხბურთელი, ქუთაისის „ტორპედოს“ მცველი.

ტიტულები
საქართველოს ჩემპიონი (1): 2015-16
უმაღლესი ლიგა, მეორე ადგილი (1): 2013/2014
პირველი ლიგა, გამარჯვებული (1): 2009/2010
საქართველოს თასის გამარჯვებული (1): 2015-16
საქართველოს თასის ფინალისტი: 2010/2011
საქართველოს სუპერთასის გამარჯვებული (1): 2015-16
ყაზბეგის მუნიციპალიტეტის გერბი

ყაზბეგის მუნიციპალიტეტის გერბი — ყაზბეგის მუნიციპალიტეტის სახელმწიფო სიმბოლო დროშასთან ერთად. მიღებულია ყაზბეგის მუნიციპალიტეტის საკრებულოს მიერ.

აღწერილობა
გერბის ფარს ოთხ ნაწილად ყოფს ვერცხლისქობიანი მეწამული ჯვარი.
 ნაწილი — წარმოადგენს მეწამულ ველს, რომელზეც მოთავსებულია ვერცხლის ტარზე ასხმული ვერცხლის ბაირაღი ტართან ოქროს სამი ზარით.
 ნაწილი — ლაჟვარდის ველზე ვერცხლის მთა ორი მწვერვალით.
 ნაწილი — ლაჟვარდის ველზე ვერცხლის აბჯარი.
 ნაწილი — მეწამულ ველზე მეფე თამარის ვერცხლის ხელრთვა.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია ჭიშკრით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „ყაზბეგი“.
ყაზბეგის მუნიციპალიტეტის დროშა

ყაზბეგის მუნიციპალიტეტის დროშა — ყაზბეგის მუნიციპალიტეტის სახელმწიფო სიმბოლო გერბთან ერთად. მიღებულია ყაზბეგის მუნიციპალიტეტის საკრებულოს 2010 წლის 31 აგვისტოს №63 დადგენილებით.

აღწერილობა
დროშა არის ვერცხლ-მეწამული ფერის. გაყოფილია ვერტიკალურად ორ ნაწილად ისე, რომ ვერცხლის ველი იჭრება მეწამულ ველზე მოგრძო სამკუთხედების სახით და აღწევს დროშის მარცხენა კიდეს. ვერცხლის სამკუთხედები დროშის ზედა და ქვედა კიდეს დაშორებულია დროშის სიმაღლის 1/6-ზე. ვერცხლის ველზე (დროშის მარჯვენა მხარე) მოთავსებულია სწორკუთხა მეწამული ჯვარი.

დროშის პროპორციაა 2:3.
გიორგი მეგრელაძე

გიორგი 'გია' მეგრელაძე (დ. 21 ივლისი 1978, ქუთაისი) — ქართველი ფეხბურთელი, პოზიციით თავდამსხმელი. კარიერა დაასრულა 2013 წელს მარტვილის „მერანში“. 2014 წლის დეკემბრიდან არის ქუთაისის „ტორპედოს“ მთავარი მწვრთნელის, გიორგი დარასელიას თანაშემწე.

ტიტულები
საქართველოს თასის ფინალისტი: 2010/2011
საქართველოს სუპერთასის გამარჯვებული: 2005/2006
ახალგორის მუნიციპალიტეტის გერბი

ახალგორის მუნიციპალიტეტის გერბი — ახალგორის მუნიციპალიტეტის სახელმწიფო სიმბოლო დროშასთან ერთად. მიღებულია ახალგორის მუნიციპალიტეტის საკრებულოს მიერ.

აღწერილობა
გერბის ფარი ტეხილად არის გაყოფილი ორ ნაწილად — ვერცხლის და მეწამულ ველებად.
 ნაწილი — ვერცხლის ველზე შტანდარტის ტიპის მეწამული ჯვარი.
 ნაწილი — მეწამულ ველზე ვერცხლის აბჯარი.

გერბის ფარს ზემოთ მოთავსებულია საქალაქო ვერცხლის გვირგვინი — სამკოშკიანი ქონგურებიანი გალავანი (ციხე-სიმაგრის ფორმის) ნახევრად ღია კარიბჭით.

ფარს ქვემოთ მოთავსებულია გერბის დევიზის ვერცხლ-მეწამული ბაფთა, რომლის ვერცხლის ველზე შავით ჩაწერილია გერბის დევიზი — „ახალგორი“.
ახალგორის მუნიციპალიტეტის დროშა

ახალგორის მუნიციპალიტეტის დროშა — ახალგორის მუნიციპალიტეტის სახელმწიფო სიმბოლო გერბთან ერთად. მიღებულია ახალგორის მუნიციპალიტეტის საკრებულოს 2010 წლის 26 აპრილის №4 დადგენილებით.

აღწერილობა
დროშა ჰორიზონტალურად არის გაყოფილი თეთრ და მეწამულ ველებად. თეთრი ველის მარჯვენა მხარეს გამოსახულია შტანდარტის ტიპის მეწამული ჯვარი.

დროშის პროპორციაა 2:3.
იოჰან ერნსტ ფაბრი

იოჰან ერნსტ ფაბრი ( დ. 16 ივლისი, 1755 — გ. 30 მაისი, 1825) — გერმანელი გეოგრაფი და სტატისტიკოსი.

იოჰან ფაბრი დაიბადა სილეზიაში. 1776 წელს დაიწყო ჰალეს უნივერსიტეტში თეოლოგიის შესწავლა, თუმცა მოგვიანებით მის ინტერესთა სფეროში მოექცა გეოგრაფია და ისტორია. შემდგომ იგი მუშაობდა პრივატ-დოცენტად გეტინგენის უნივერსიტეტში, სადაც იმყოფებოდა ცნობილი მეცნიერების გავლენის ქვეშ, რომელთა შორის იყვნენ იოჰან კრისტოფ გატერერი, ავგუსტ ლუდვიგ შლეცერი, იოჰან ფრიდრიხ ბლუმენბახი.

1786 წელს გადავიდა იენაში, როგორც გეოგრაფიისა და სტატისტიკის ადიუნქტ-პროფესორი, ხოლო 1794 წელს გახდა ერლანგენის უნივერსიტეტის პროფესორი. დიდი ხნის განმავლობაში ფაბრი ლექციების კითხვისას არ იღებდა ანაზღაურებას, მხოლოდ 1815 წლიდან დაენიშნა მას ფიქსირებული ხელფასი.
ომარ მიგინეიშვილი

ომარ მიგინეიშვილი (დ. 2 ივნისი, 1984, სამტრედია) — ქართველი ფეხბურთელი, მეკარე. სათამაშო კარიერის ბოლო წლებში იცავდა თბილისის „დინამოს“ ღირსებას.

მიღწევები
საკლუბო
დინამო თბილისი
უმაღლესი ლიგა
ჩემპიონი: 2013–14
საქართველოს თასი
თასის მფლობელი: 2013–14
საქართველოს სუპერთასი
თასის მფლობელი: 2014
ფინალისტი: 2013, 2020
სამტრედია
უმაღლესი ლიგა
ჩემპიონი: 2016
საქართველოს სუპერთასი
თასის მფლობელი: 2017
ტორპედო ქუთაისი
საქართველოს თასი
ფინალისტი: 2010–11
საბურთალო
საქართველოს სუპერთასი
ფინალისტი: 2019
დავით დიღმელაშვილი

დავით დიღმელაშვილი (18 იანვარი 1980, თბილისი) — ქართველი ფეხბურთელი, საფეხბურთო კლუბ „სასკოს“ საყრდენი ნახევარმცველი.

ტიტულები
უმაღლესი ლიგა მეორე ადგილი (1): 2008/2009
საქართველოს თასი გამარჯვებული (1): 2008/2009
საქართველოს თასი ფინალისტი (2): 2010/2011, 2012/2013
საქართველოს სუპერთასი გამარჯვებული (1): 2008/2009
საქართველოს სუპერთასი ფინალისტი (1): 2009/2010
მაგნუს კარლსენი

მაგნუს კარლსენი (; დ. 30 ნოემბერი, 1990) — ნორვეგიელი მოჭადრაკე, დიდოსტატი, მსოფლიო ჩემპიონი ჭადრაკში (2013–2023). ფიდეს რეიტინგით ნომერი მოთამაშე. 2010 წელს გახდა მეშვიდე მოჭადრაკე, რომელმაც ფიდეს რეიტინგში პირველ ადგილს მიაღწია. მისი ფიდეს რეიტინგი 2014 წლის ნოემბრის მიხედვით არის 2863,. მან ასევე მიაღწია ისტორიაში უმაღლეს რეიტინგს 2882–ს 2014–ის მაისში.

მაგნუს კარლსენი დიდოსტატი გახდა 2004 წლის 26 აპრილს, როდესაც იგი 13 წლისა და 148 დღის იყო, რამაც მას მიანიჭა მსოფლიოში მესამე ყველაზე ახალგაზრდა დიდოსტატის ტიტული. 2013 წლის ნოემბერში მაგნუსმა ვიშვანათან ანანდი დაამარცხა და გახდა მსოფლიო ჩემპიონი ჭადრაკში. 2014 წლის ნოემბერში, მან წარმატებით დაიცვა ტიტული, და კვლავ დაამარცხა ანანდი. 2016 წლის ნოემბერში, მაგნუსმა წარმატებით დაიცვა მსოფლიო ჩემპიონის ტიტული და დაამარცხა რუსი მოჭადრაკე, სერგეი კარიაკინი.
სწორი ნაწლავი

სწორი ნაწლავი , მსხვილი ნაწლავის ბოლო ნაწილი, რომელიც უკანა გასავლით (ყითით) თავდება. მოზრდილი ადამიანის სწორი ნაწლავის სიგრძეა 14-18 სმ, სანათურის დიამეტრი ზემო ნაწილში - 4 სმ, ქვემოთ კი - 7,5 სმ-მდე ფართოვდება და წარმოქმნის ამპულას.

სწორ ნაწლავში განარჩევენ ზემო (მენჯის, 12-15 სმ) და ქვემო (ანალურ, 2,5-3,7 სმ) ნაწილებს. ქალის სწორი ნაწლავი საშვილოსნოს უკანაა, ხოლო კაცისა შარდის ბუშტის უკან. სწორი ნაწლავის მენჯის ნაწილი მეტნაკლებად დაფარულია პერიტონეუმით, ანალური ნაწილი კი მოკლებულია ამ საფარველს. კუნთოვანი გარსის გარეთა ბოჭკოები არ ჯგუფდება სამ გასწვრივ ზონრად, როგორც ეს აღინიშნება კოლინჯში, იგი მთლიანად შრის სახით ეკვრის გარს სწორ ნაწლავს. ყითის მიდამოში შიგნითა ცირკულარული შრის კუნთოვანი ბოჭკოები მსხვილდება და წარმოქმნის ყითის შიგნითა ანუ უნებლიე სფინქტერს, ხოლო კანის ქვეშ მდებარე შორისის კუნთი - ყითის გარეთა ანუ ნებით სფინქტერს. ლორწოვანი გარსი, კარგად განვითარებული ლორწქვეშა შრის მეშვეობით, ქმნის მრავალ ნაოჭს. სწორ ნაწლავში უხვად არის განვითარებული ვენური წნულები.
სწრაფაღმავლობა

სწრაფაღმავლობა თვითმფრინავისა — მინიმალური დრო, რომელიც საჭიროა ფრენის მოცემული სიმაღლის მისაღწევად. მიწის დონიდან სწრაფაღმავლობის განსაზღვრისას ითვალისწინებენ აფრენისა და საჭირო სიმაღლეზე ასასვლელად ყველაზე ხელსაყრელი გაქანებისათვის დახარჯულ დროს. სწრაფაღმავლობა დამოკიდებულია ძრავების სიმძლავრეზე, თვითმფრინავის მასასა და აეროდინამიკურ სრულყოფილებაზე. ყველაზე დიდი სწრაფაღმავლობა აქვს თვითმფრინავ-გამანადგურებლებს.
სწორფრობა

სწორფრობა — ხევსურეთში ქალ-ვაჟის ერთად დაწვენის ჩვეულება. სწორფრობა სხვადასხვანაირი იყო: სწორფრობას ნანდაური ერქვა, როდესაც ქალ-ვაჟის ერთად დაწვენისას ითვალისწინებდნენ ურთიერთმოწონებას, სიყვარულს (პირს, რომელიც მათ შორის შუამავლობდა და მათ ერთად აწვენდა, „ელჩი“ ეწოდებოდა). სწორფრობას წოლა-დგომა ერქვა, როდესაც მოწონების ფაქტორი არ მოქმედებდა და მას შემთხვევითი ხასიათი ჰქონდა. ერთად შეეძლოთ დაწოლილიყვნენ ნათესავი ახალგაზრდები, თუ მათ ერთმანეთის ნახვა უხაროდათ, ერთად ყოფნა და საუბარი ეხალისებოდათ (დეიდაშვილ-მამიდაშვილობა, დისწულ-დედიძმობა); ქალიშვილი საქმროს მოგვარე ვაჟთან; სასიძო კი სარძლოს რომელიმე მოგვარე ე.წ. ცოლისდასთან (ზალ-ქმრეულობა, სიძე-ცოლისდობა); მასპინძლის ახლობელი ქალიშვილი ან და-ბიძაშვილი საპატიო ახლობელ-სტუმართან (ძმობილი, მეგობარი და ა.შ.). სწორფერთა ურთიერთობა მტკიცედ დადგენილ ნორმებს ექვემდებარებოდა, რომელიც გამორიცხავდა სექსუალურ კავშირს. ამ წესის დამრღვევს სახელი უტყდებოდა. ნანდაურ სწორფერთა შორის ქორწინება აკრძალული იყო.
ტაი ენები

ტაი ენები — სამხრეთ-აღმოსავლეთ აზიაში გავრცელებული მონათესავე ენების ჯგუფი.
გავრცელების არეალი
მოიცავს ტაი (სიამურ) ენას (ტაილანდი), ლაოსურ, შანურ (ბირმა), ჯუანურ, დუნ-შუის, ლი (ჩინეთი, გუანსი და სხვა ენებს.
იყოფა ჩრდ. ცენტრალურ და სამხ.-დას. ქვეჯგუფებად. აგებულებით ჩინურის მსგავსია (მაგრამ მათ ახლო ნათესაობას მეცნიერთა უმეტესობა უარყოფს.) იზოლირებული ენებია. აქვთ ერთმარცვლიანი სიტყვები, გაირჩევა სიტყვათგანმასხვავებელი ფუნქციის მქონე 5-6 ტონი. წინადადებაში სიტყვათა ურთიერთობას გამოხატავს სიტყვათა რიგი (ქვემდებარე—შემასმენელი—დამატება; საზღვრულ-მსაზღვრელი) და დამხმარე სიტყვები. ბევრია ჩინურიდან, პალი და ქმერული ენებიდან ნასესხობანი. ტაი ენებიდან ზოგს საკუთარი დამწერლობა აქვს (ინდური წარმომავლობისა). უძველესი წერილობითი ძეგლები განეკუთვნება საუკუნეს.
ბარდნალა

ბარდნალა — სოფელი საქართველოში, რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში, წიფერჩის თემში. მდებარეობს მდინარეების ჯანოულასა და ნამკაშურის წყალგამყოფის აღმოსავლეთ დაბოლოებაზე, მდინარე ცხენისწყლის შუა დინების ხეობის მარჯვენა მხარეს, ზღვის დონიდან 570 მეტრზე, ცაგერიდან დაშორებულია 8 კილომეტრით.

ბარდნალაში მდებარეობს პოეტ ლადო ასათიანის სახლ-მუზეუმი.

დემოგრაფია
2014 წლის აღწერის მონაცემებით სოფელში ცხოვრობს 183 ადამიანი.
გაგულეჩი

გაგულეჩი — სოფელი საქართველოში, რაჭა-ლეჩხუმისა და ქვემო სვანეთის მხარის ცაგერის მუნიციპალიტეტში, ორბელის თემში. მდებარეობს გორმაღლის ქედის დასავლეთ დაბოლოებაზე, ლაჯანურის წყალსაცავის ჩრდილოეთით, მდინარე ლაჯანურის მარცხენა მხარეზე, ზღვის დონიდან 580 მეტრზე, ცაგერიდან დაშორებულია 15 კილომეტრით.

დემოგრაფია
2014 წლის აღწერის მონაცემებით სოფელში ცხოვრობს 149 ადამიანი.